Държавен вестник, бр. 90, 2003 г., стр. 81

Б Р О Й  90
Д Ъ Р Ж А В Е Н   В Е С Т Н И К
С Т Р .  81
(3) Когато застрахователна полица по доб-
роволно застраховане е сключена при условия-
та на тази наредба за по-големи застраховател-
ни суми от минималните по ал. 1, се счита, че
задължителната застраховка “Злополука” е
включена в нея.
Чл. 31. (1) Договорът за задължителна за-
страховка “Злополука” се сключва въз основа
на писмено предложение от кандидата за заст-
раховане—превозвач за обществен превоз на
пътници, по образец на застрахователя.
(2) Застрахователят е длъжен да снабди за-
страхования превозвач с удостоверение за склю-
чена задължителна застраховка за всяко пре-
возно средство на превозвача, което трябва да
съдържа името и адреса на застрахователя и
годината на валидност на застраховката. Пре-
возвачът е длъжен да постави удостоверението
на видно място в превозното средство.
(3) Минималният размер на застраховател-
ните премии по задължителната застраховка
“Злополука” се определя със заповед на за-
местник-председателя на Комисията за фи-
нансов надзор, ръководещ управление “Заст-
рахователен надзор”, която се обнародва в
“Държавен вестник”.
Чл. 32. (1) Застрахователната премия по за-
дължителната застраховка “Злополука” се оп-
ределя от застрахователя в процент от реализи-
раните приходи от продадени билети и карти
или като еднократна сума, договорена между
страните. Определеният от застрахователя раз-
мер на застрахователната премия не може да
бъде по-нисък от определения в заповедта на
заместник-председателя на Комисията за фи-
нансов надзор, ръководещ управление “Застра-
хователен надзор”.
(2) Когато застрахователната премия е оп-
ределена в процент от реализираните приходи,
за да влезе в сила договорът за застраховка,
превозвачът е длъжен да внесе определена сума,
договорена между страните, която се включва
в дължимата застрахователна премия.
(3) При разсрочено плащане, ако се закъс-
нее със заплащането на разсрочените части от
премията, застрахователят може да прекрати
застрахователния договор не по-рано от 15 дни
от деня, в който сключилият застраховката
превозвач е получил писмено предупреждение.
При заплащане на разсрочената част от преми-
ята след прекратяването на договора застрахов-
ката се възстановява считано от нула часа на
деня, следващ плащането.
(4) Ако застрахователното събитие настъпи
преди да е изтекъл срокът на предупреждение-
то по ал. 3, застрахователната сума се дължи.
Чл. 33. При настъпване на събитие превоз-
вачът е длъжен да уведоми застрахователя.
Уведомяването може да извърши и пострада-
лият пътник или негови близки. Превозвачът е
задължен да състави акт за злополука на увре-
деното лице с подробно описание на случая.
Препис или фотокопие от акта се представя на
застрахователя в 10-дневен срок от настъпване-
то на злополуката. Акт за злополука може да не
се съставя, ако тя е отразена в акт на компетен-
тен орган по контрола на съответния вид транс-
порт. В този случай превозвачът снабдява пос-
традалия пътник или ползващите лица по чл. 34
със заверено копие от документа по предходно-
то изречение.
Чл. 34. (1) При смърт или при пълна загуба
на трудоспособност на застрахования пътник,
настъпила вследствие на злополука, покрита по
застраховката, застрахователят изплаща заст-
рахователната сума по чл. 30.
(2) При частична загуба на трудоспособ-
ност на застрахования пътник се изплаща
такъв процент от застрахователната сума,
какъвто е процентът на трайната загуба на
трудоспособност.
(3) Процентът на трайна загуба на трудо-
способност се определя от ТЕЛК или от ко-
мисията по чл. 12, ал. 1 съгласно списък на
травматичните болести и увреждания на за-
страхователя след окончателно и пълно ста-
билизиране на уврежданията на застрахова-
ния, но не по-рано от 3 месеца и не по-късно
от една година от датата на събитието. При
загуба на очи и при ампутация на крайници
процентът може да се определи и без да се
спазва тримесечният срок.
(4) Когато застрахованото увредено лице е
имало вече определен процент трайна загуба
на трудоспособност преди настъпването на зло-
полуката, този процент не се взема под внима-
ние при определянето на трайната загуба на
трудоспособност от злополуката.
(5) Застрахователната сума се изплаща на
увреденото лице, а при смърт—на законните му
наследници.
(6) При смърт на непълнолетен, ограничено
запретен или нетрудоспособен, който няма на-
следници, застрахователната сума се изплаща
на лицата, които са го издържали.
(7) Ако пострадалото лице, съответно него-
вите наследници, не са навършили пълнолетие
или са запретени, застрахователната сума се
внася на тяхно име в търговска банка, получила
разрешение от Българската народна банка за
извършване на банкова дейност, за което заст-
рахователят ги уведомява писмено.
(8) Ако починалият няма наследници или
лица, които са го издържали, дължимата сума
се внася в приход на Гаранционния фонд.
Чл. 35. (1) За изплащане на застраховател-
ната сума на застрахователя се представят след-
ните документи: